Першымі вывелі на сенажаці трактары з касілкамі Мікалай Белакурскі, Міхаіл Букаты, Іван Салановіч, Аляксандр Кандрацьеў, Ігар Несцяровіч. З пастаўленай перад імі задачай механізатары спраўляюцца выдатна, бо для кожнага з іх касавіца — справа звыклая, удзень звяно паспявае скасіць каля 90-100 га. Эстафету зялёнага канвеера прымаюць у іх механізатары Сяргей Дрозд і Віктар Зайцаў, якія працуюць на варушылцы і граблях. На прэсаванні сена заняты Іван Бяляўскі. Вопытныя і адказныя працаўнікі Міхаіл Вербенка і Канстанцін Пятруша шчыруюць на кормаўборачных камбайнах, затрымкі за імі няма: іх тэхніка добра падрыхтавана і працуе без збояў, а пад’язджаючыя аўтамабілі імгненна напаўняюцца здрабнёнай “зялёнкай”. Хутка дастаўляюць зялёную масу да сянажных траншэй і на корм жывёле Мікалай Бандарэнка, Сяргей Шчэрбіч, Дзмітрый Кахновіч, Аляксандр Гутараў і Дзяніс Аўсянік.